《和后村韵二首奉寄府判真司令 其二 格轩》
宋代·林希逸

祖学单传信有原，秤停一字自名轩。肯令公愧太丘长，要似思名孔子孙。

知格格知须细认，有无无有果难言。读书记在门生老，愧有君家未报恩。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，名秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。